open-index/open-wikipedia-markdown huggingface dataset:
Sammaltunturi

**Sammaltunturi** on kaksilakinen tunturi Pallas-Yllästunturin kansallispuistossa Muoniossa, Kittilän rajan tuntumassa lähellä Keimiötunturia. Vuoden 2003 loppuun asti Sammaltunturi kuului Kittilän kuntaan. Kuntajaon muutos teki siitä muoniolaisen tunturin.

Tunturi on ruskaretkeläisten suosima vaelluskohde.
__NOTOC__
## Reittejä ja tupia
Sammaltunturin länsipuolitse johtaa seututie 957 Särkijärveltä Raattaman kautta Peltovuomaan. Ennen tienoikaisua maantie kulki Kutunivan ja Pallas­järven välillä ylhäällä tunturissa puurajan tuntumassa. Vanha maantienura on talviaikaan käytössä latupohjana, ja kesäaikana se on kesäretkeilyreitti. Vanhalta tieltä johtaa polku Sammaltunturin Ylilaelle ja toinen polku autiotupana olevalle Mustavaaran porokämpälle tunturin pohjoispuolella. Toinen lähellä oleva autiotupa on tunturin itäpuolisen Keimiöjärven rannalla.

## Tutkimusasema
Sammaltunturin Ylilaella on Ilmatieteen laitoksen ilmanlaatua tarkkaileva asema, joka on toiminut vuodesta 1991. Asemalla mitataan muun muassa typpidioksidin, otsonin ja rikkidioksidin pitoisuuksia ilmassa. Sammaltunturilla pullotetaan Euroopan puhtanta ilmaa lasipulloihin jotka lähetetään Yhdysvaltoihin, Coloradoon analysoitavaksi. Näytteiden avulla tutkitaan ilmakehän ominaisuuksia esimerkiksi kasvihuonekaasujen ja pienhiukkasten vaikutusta ilmakehään sekä päästötavoitteiden toteutumista. Mittausten perusteella on pystytty sanomaan että ilmastosopimuksia rikotaan. Mittausaseman yhteydessä on myös tavanomainen Ilmatieteenlaitoksen säähavaintoasema. Asema on täysin automatisoitu.

## Lähteet
*

### Viitteet
Marek Mintál

**Marek Mintál** (s. 2. syyskuuta 1977 Žilina, Tšekkoslovakia) on pelaajauransa jo lopettanut slovakialainen jalkapalloilija. Hän on Saksan Bundesliigassa pelaavan 1. FC Nürnbergin historian yksi parhaimmista pelaajista.

## Seurajoukkueura
Uransa alkuvaiheet Mintál edusti kotikaupunkinsa Žilinan MŠK Žilinaa. Hän on yksi joukkueen kaikkien aikojen parhaimmista pelaajista 180 ottelullaan ja 77 maalillaan. Hän voitti Žilinan riveissä Slovakian liigan kaksi kertaa peräkkäin sekä Slovakian cupin kerran. Vuonna 2003, seitsemän vuoden Žilinassa pelaamisen jälkeen Mintál siirtyi Saksaan silloin 2. Bundesliigassa pelanneen 1. FC Nürnbergin riveihin. Hän iski ensimmäisenä vuonnaan 2. Bundesliigassa 18 maalia ja johdatti joukkueensa pääsarjaan. Tänä vuonna Mintál sai lempinimiä, kuten "Sniper" ja "Phantom". 2005 kesällä suurseurat kuten Liverpool FC olivat kiinnostuneita Mintálista, mutta hän päätti jäädä Nürnbergiin. Vuonna 2007 1. FC Nürnberg voitti Saksan cupin Mintálin iskettyä finaalissa maalin VfB Stuttgartia vastaan. Mintál myös loukkaantui tässä ottelussa. Vuonna 2011, kahdeksan vuoden Nürnberg-jakson jälkeen Mintál siirtyi toisen sarjatason Hansa Rostockiin. Pelattuaan vuoden Rostockissa, hän palasi takaisin Nürnbergiin, nyt kakkosjoukkueeseen ja vuoden pelattuaan hän lopetti uransa.

## Maajoukkue
Mintál kuului Slovakian miehistöön vuoden 2000 kesäolympialaisissa. Kaiken kaikkiaan hän on pelannut Slovakian maajoukkueessa 45 ottelua ja tehnyt niissä 14 maalia.
Miks

"**Miks**" on suomalaisartisti Sini Sabotagen kappale hänen ensimmäiseltä, 22 m² -nimiseltä studioalbumilta. Sen julkaisivat PME Records sekä Warner Music Finland albumin toisena singlenä 15. marraskuuta 2013. Kappale nousi kaupallisilla listoilla latauslistan 5.- sekä singlelistan 14. sijalle. Se oli myös parhaimmillaan radioiden 29. soitetuin kappale.

## Kappaleet
#

## Listasijoitukset

## Lähteet
Lambada (kappale)

"**Lambada**" on suomalaisartisti Sini Sabotagen kappale hänen ensimmäiseltä, *[[22 m²]]* -nimiseltä studioalbumilta. Sen julkaisi PME Records sekä Warner Music Finland albumin kolmantena singlenä helmikuussa 2014. 

Kappale sijoittui yhdeksi viikoksi latauslistan 29:nneksi *22 m²* -albumin yhteydessä. Singlejulkaisun jälkeen "Lambada" ei toistaiseksi ole noussut uudestaan listoille.

## Kappaleet
#

## Listasijoitukset

## Lähteet
Burn (Deep Purplen kappale)

**”Burn”** on Deep Purple -yhtyeen kappale vuonna 1974 julkaistulta *[[Burn (albumi)|Burn]]*-albumilta. Se on albumin avausraita. Kappaleen ovat kirjoittaneet yhtyeen jäsenet Ritchie Blackmore, David Coverdale, Jon Lord ja Ian Paice. Glenn Hughesin nimeä ei mainittu alkuperäisissä tekijätiedoissa, mutta se on lisätty *Burn*-albumin vuonna 2004 julkaistun painoksen tietoihin.

Kappaleen riffi on lainattu George Gershwinin kappaleesta ”Fascinating Rhythm”, vaikkakin kitaristi Ritchie Blackmore väitti, että se oli vahinko. Kappaleessa on paikoin vaikutteita klassisesta musiikista. David Coverdale teki siihen neljät eri sanat, sillä hänellä oli toisinaan ongelmia kirjoittaa Blackmorea miellyttäviä sanoituksia. Blackmore halusi, että laulut käsittelisivät esimerkiksi demonologiaa ja mytologiaa.

Suurimman osan kappaleesta laulaa David Coverdale, mutta väliosissa laulaa basisti Glenn Hughes. Kappaleessa on sekä kitara- että kosketinsoitinsoolo. Myös Ian Paicen rumpujensoitto on esillä. Kappaleen albumiversio kestää noin kuusi minuuttia, singleversio alle neljä minuuttia.

Kappaleen lyhyemmäksi leikattu versio julkaistiin singlenä Yhdysvalloissa ja Japanissa. ”Might Just Take Your Life” -singlen heikon menestyksen vuoksi levy-yhtiö päätti julkaista myös albumin nimikappaleen singlenä. ”Burn” jäi kuitenkin vähälle radiosoitolle.

## Kokoonpano
*Ritchie Blackmore – kitara
*David Coverdale – laulu
*Glenn Hughes – basso, laulu
*Jon Lord – kosketinsoittimet
*Ian Paice – rummut

## Muita versioita
Metalliyhtye Riotin (myöhemmin Riot V) cover-versio kappaleesta julkaistiin *[[Nightbreaker]]*-studioalbumilla vuonna 1993. Myös metalliyhtye W.A.S.P. on tehnyt kappaleesta version, se julkaistiin *[[Babylon (W.A.S.P.:in albumi)|Babylon]]*-studioalbumilla vuonna 2009.

## Lähteet
**Burn*-albumin 20th Anniversary Editionin kansilehti (kirjoittanut Nigel Young toukokuussa 2004)

### Viitteet

## Aiheesta muualla
* Deep Purple - Burn YouTubessa
Suomenlahti-vuosi 2014

**Suomenlahti-vuosi 2014** oli Suomen, Viron ja Venäjän yhteinen teemavuosi, joka kokosi asiantuntijat, päättäjät ja kansalaiset yhteistyöhön terveemmän ja turvallisemman Suomenlahden puolesta. Teemavuoden tavoitteena oli tuottaa tutkimustietoa poliittisen päätöksenteon tueksi sekä kannustaa ihmisiä Suomenlahden suojeluun. 

Kansainvälinen tutkimustyö jakautui viiteen teemaan: biologinen ja geologinen monimuotoisuus, ekosysteemin terveys, merialuesuunnittelu, merenkulun turvallisuus sekä kalat ja kalastus. Tutkimusteemat valittiin tukemaan kansallisen ja kansainvälisen lainsäädännön sekä kansainvälisten suojelusopimusten toteuttamista. Käytännön työssä yhteinen laaja havaintoverkosto, data-aineiston käyttö ja samanlaiset mittausmenetelmät olivat jo teemavuoden suunnittelussa keskeisessä asemassa.

Tasavallan presidentti Sauli Niinistö avasi Suomenlahti-vuoden 21.1.2014. Niinistö korosti puheessaan teemavuoden kattavuutta:

*"Suomenlahden teemavuosi ei ole vain tutkijoita, poliitikkoja ja virkamiehiä varten. Kaikissa kolmessa osallistujamaassa olemme jo havainneet, että monet sidosryhmät, kuten kunnat, yritykset, kansalaisjärjestöt ja koulut haluavat osallistua teemavuoden tapahtumiin. Heidän panoksensa on erittäin tervetullut."* 

Korkean poliittisen tason ja tutkimuksen lisäksi vuoden viettoon liittyi runsaasti kaupunkien ja monien muiden tahojen järjestämiä kansalaistapahtumia eri puolella Suomenlahden rannikkoa. Teemavuoteen kuului merkittävänä osana ympäristökasvatus, jota tehtiin sekä kansallisella että kansainvälisellä tasolla. Ympäristökasvatuksessa tuotettiin uusia Suomenlahti-aineistoja ja niitä hyödynnettiin kouluissa ja yleisötapahtumissa. 

Suomenlahti-vuoden toteutuksesta vastasi Suomen ympäristökeskus SYKE.

## Lähteet
Dino Buzzati

**Dino Buzzati-Traverso** (16. lokakuuta 1906 Belluno, Italia – 28. tammikuuta 1972 Rooma) oli italialainen kirjailija, toimittaja, libretisti ja kuvittaja. Hänen merkittävimpänä teoksenaan pidetään romaania *Tataariaro* (*Il deserto dei Tartari*) vuodelta 1940. Hän on kirjoittanut myös satuja.

Buzzati aloitti uransa milanolaisessa *[[Corriere della Sera]]* -sanomalehdessä vuonna 1928.

Buzzatin esikuvina mainitaan Edgar Allan Poe, Franz Kafka ja Rudyard Kipling. Teoksissa on todellisuutta ja kuvitelmia yhdisteleviä kansantarinoiden aineksia. Painajaismaisia tapahtumia kuvaavat kertomukset päättyvät usein vailla selitystä. Lähtökohtana on usein jokin arkinen tapahtuma, joka saa koko ihmiskuntaa koskettavan ulottuvuuden. Esimerkiksi *Tataariaro* on kuvaus siitä, miten elämä kuluu loppuun harhakuvia tavoitellessa.

## Palkinnot ja tunnustukset
* Premio Strega: 1958

## Suomennetut teokset
* *Muuan rakkaus* (*Un amore*), suomentaja Marja-Leena Mikkola, Helsinki: Otava 1966
* *Tataariaro* (*Il deserto dei Tartari*), suomentaja Ulla-Kaarina Jokinen, Helsinki: Otava 1984 
* *Noiduttu takki ja muita kertomuksia*, suomentaja Leena Rantanen, Helsinki: Basam Books 2020 
* ”Seitsemän kerrosta”, novelli, suomentaja Aarre Huhtala, teoksessa *Italialaisia kertomuksia 1900-luvulta*, toimittanut Rolando Pieraccini, Helsinki: Lauttasaari Press 2007 

## Lähteet
Central European Football League

**Central European Football League** eli CEFL on amerikkalaisen jalkapallon monikansallinen kilpasarja, johon osallistuu eri kansallisten sarjojen parhaiten sijoittuneita joukkueita. Sarjaan osallistuu kaudella 2023 yksitoista joukkuetta.

CEFL on kasvanut viime vuosina nopeasti. Serbialaisten ja slovakialaisten joukkueiden yhteissarja kasvoi 2010-luvulla kuuden maan ja kahdentoista joukkueen kilpasarjaksi. Sarjan kilpatason kasvaessa ja ammattimaistuessa päätettiin vuonna 2018 perustaa alempi sarjataso CEFL Cup. Vuosina 2018 ja 2019 CEFL- ja NEFL-sarjojen mestarit kohtasivat Euroopan superfinaalissa.

CEFL on kehittynyt 2020-luvulla merkittäväksi seurajoukkueiden monikansalliseksi kilpasarjaksi muiden sarjojen lopetettua.

## Joukkueet 2023

* Schwäbisch Hall Unicorns, Schwäbisch Hall
* SBB Vukovi Beograd, Belgrad
* Flash de La Courneuve, Pariisi
* Firenze Guelfi, Firenze
* Parma Panthers, Parma
* Calanda Broncos, Chur 
* Stockholm Mean Machines, Tukholma
* Kuopio Steelers, Kuopio 
* Thonon Black Panthers, Thonon-les-Bains
* Madrid Osos Rivas, Madrid
* Las Rozas Black Demons, Madrid
* Budapest Wolves, Budapest

;CEFL Cup
* Kragujevac Wild Boars, Kragujevac
* Vysočina Gladiators, Jihlava
* Budapest Wolves, Budapest
* Bucharest Rebels, Bukarest

## Mestarit
*2006: Kragujevac Wild Boars
*2007: SBB Vukovi Beograd
*2008: CNC Gladiators
*2009: SBB Vukovi Beograd
*2010: SBB Vukovi Beograd
*2011: SBB Vukovi Beograd
*2012: Ljubljana Silverhawks
*2013: SBB Vukovi Beograd
*2014: SBB Vukovi Beograd
*2015: Novi Sad Dukes
*2016: Graz Giants
*2017: Swarco Raiders Tirol
*2018: Swarco Raiders Tirol
*2019: Swarco Raiders Tirol
*2020: *ei pelattu*
*2021: Schwäbisch Hall Unicorns
*2022: Schwäbisch Hall Unicorns
*2023: Flash de La Courneuve
*2024: Danube Dragons

## Lähteet
X-League

**X-League** on amerikkalaisen jalkapallon kilpasarja Japanissa. Sarjassa on kolme tasoa, jotka ovat X1 Super, X1 Area ja X2. Korkein sarjataso X1 Super on yksi maailman kovatasoisimmista amerikkalaisen jalkapallon sarjoista.

X-League perustettiin vuonna 1971 nimellä *Japan American Football League*. Vuonna 1997 sarja sai nykyisen nimensä. Sarjan mestaruusottelu on nimeltään *Japan X Bowl*. Se tunnettiin vuoteen 2003 asti nimellä *Tokyo Super Bowl*. Hallitseva mestari kohtaa kauden päätteeksi Japanin yliopistosarjan mestarin *Rice Bowl* -ottelussa.

## X1 Super -sarjan joukkueet 2019
X-Leaguen pääsarjassa pelaa kahdeksan joukkuetta. Kauden neljä parasta etenevät pudotuspeleihin ja viimeiseksi jäänyt karsii sarjapaikastaan.
*All Mitsubishi Lions
*Elecom Kōbe Finies
*Fujitsu Frontiers
*IBM BigBlue
*Nojima Sagamihara Rise
*Obic Seagulls
*Panasonic Impulse
*Tōkyō Gas Creators

## Mestarit
Sarjan mestaruusottelua on pelattu vuodesta 1987 alkaen.

*2018: Fujitsu Frontiers
*2017: Fujitsu Frontiers
*2016: Fujitsu Frontiers
*2015: Panasonic Impulse
*2014: Fujitsu Frontiers
*2013: Obic Seagulls
*2012: Obic Seagulls
*2011: Obic Seagulls
*2010: Obic Seagulls

*2009: Kajima Deers
*2008: Panasonic Denko Impulse
*2007: Matsushita Denko Impulse
*2006: Onward Skylarks
*2005: Obic Seagulls
*2004: Matsushita Denko Impulse
*2003: Onward Skylarks
*2002: Recruit Seagulls
*2001: Asahi Soft Drinks Challengers
*2000: Asahi Soft Drinks Challengers

*1999: Asahi Beer Silver Star
*1998: Recruit Seagulls
*1997: Kajima Deers
*1996: Recruit Seagulls
*1995: Matsushita Denko Impulse
*1994: Matsushita Denko Impulse
*1993: Asahi Beer Silver Star
*1992: Asahi Beer Silver Star
*1991: Onward Skylarks
*1990: Matsushita Denko Impulse

*1989: Asahi Beer Silver Star
*1988: Renown Rovers
*1987: Renown Rovers

## Lähteet

## Aiheesta muualla
*Sarjan kotisivut  
*Uutisia X-Leaguesta *The Japan Times* 
*American Football in Japan
Megan and Liz

**Megan and Liz** on yhdysvaltalainen popmusiikkia laulava duo, johon kuuluvat kaksossisaret, Megan McKinley Mace ja Elizabeth Morgan Mace (molemmat syntyneet 21. marraskuuta 1992). He aloittivat laulamisen nuorina, ja vuonna 2007, ollessaan 15-vuotiaita, aloittivat lisäämään videoitaan YouTubeen. Videot keräsivät tuhansia näyttökertoja auttaen heitä aloittamaan uransa. He ovat julkaisseet useita EP-levyjä. Heidän ensimmäinen studioalbuminsa, *Look What You Started*, oli suunniteltu julkaistavaksi helmikuussa 2014.

## Lähteet

## Aiheesta muualla

* Viralliset sivut
In Secret

**In Secret** (myös nimillä **Therese** ja **Thérèse**) on vuonna 2013 ensi-iltansa saanut Charlie Strattonin ohjaama ja käsikirjoittama yhdysvaltalainen eroottinen jännityselokuva. Eroottisen trillerin pääosissa ovat Elizabeth Olsen, Oscar Isaac, Tom Felton ja Jessica Lange. *In Secret* perustuu Émile Zolan klassikkoromaaniin *[[Thérèse Raquin]]* (1867).

## Juoni

*In Secret* sijoittuu 1860-luvun Pariisiin. Seksuaalisesti tukahtunut kaunis nuori nainen Thérèse Raquin (Elizabeth Olsen) on rakkaudettoman avioliiton vankina. Thérèse on naimisissa hänen sairaalloisen Camille-serkkunsa (Tom Felton) kanssa. Thérèsen dominoiva täti, madame Raquin (Jessica Lange), oli järjestänyt avioliiton. Päivät Thérèse viettää pienen kaupan kassan takana ja iltaisin hän katselee tätinsä ja hänen seurueensa dominon peluuta. Kun Thérèse tapaa aviomiehensä puoleensavetävän ystävän, Laurent LeClairen (Oscar Isaac), hän aloittaa tämän kanssa luvattoman rakkaussuhteen, mikä johtaa traagisiin seurauksiin.

## Näyttelijät

## Tuotanto
Kate Winslet oli ollut kauan kiinnitettynä Thérèse Raquinin rooliin, kunnes Jessica Biel korvasi hänet. Tällöin Gerard Butler oli palkattu Laurent LeClairen rooliin. Vuoden 2011 syksyllä Elizabeth Olsen korvasi Jessica Bielin Thérèse Raquinin rooliin. Glenn Close oli alun perin kiinnitetty madame Raquinin rooliin, mutta vetäytyi projektista, jolloin Jessica Lange korvasi hänet.

Elokuvan kuvaukset alkoivat 9. toukokuuta vuonna 2012. Elokuvaa kuvattiin Serbian Belgradissa ja Unkarin Budapestissa. Kuvaukset päättyivät 21. kesäkuuta 2012.

## Julkaisu ja vastaanotto
*In Secret* sai ensi-iltansa Toronton elokuvajuhlilla Kanadassa 7. syyskuuta vuonna 2013. Itsenäisen ensi-iltansa elokuva sai Kalifornian Los Angelesissa Yhdysvalloissa 6. helmikuuta vuonna 2014. Tämän jälkeen *In Secret* pääsi rajoitettuun teatterilevitykseen 21. helmikuuta 2014.

*In Secret* sai ilmestyessään sekalaisia arvosteluja. Elokuvalla on Rotten Tomatoes -sivustolla 47 prosentin "mätä" arvosana, joka perustuu kuuteenkymmeneenneljään arvosteluun, joista kolmekymmentä ovat positiivisia ja kolmekymmentäneljä negatiivisia. Vaikka elokuva sai sekalaisia arvosteluja, Jessica Langen roolisuoritusta on erityisesti ylistetty.

## Lähteet

## Aiheesta muualla
* ''In Secret'' -elokuvan viralliset sivut 
* 
* 
* ''In Secret'' Metacriticin sivuilla
Blanco y Negro Music

**Blanco y Negro Music** on espanjalainen levy-yhtiö, joka perustettiin vuonna 1978.

## Lähteet

## Aiheesta muualla
*Levy-yhtiön kotisivut
Koen Verweij

**Koen Verweij** (s. 26. elokuuta 1990 Koedijk) on alankomaalainen pikaluistelun olympiavoittaja ja maailmanmestari.

Verweij saavutti Sotšin olympialaisissa 2014 kultaa joukkuetakaa-ajossa. 1&nbsp;500&nbsp;metrillä hän sai hopeaa hävittyään Zbigniew Bródkalle vain 0,003 sekuntia. 1&nbsp;000&nbsp;metrillä hän sijoittui kuudenneksi. Pyeongchangin olympialaisissa 2018 hän saavutti pronssia yhteislähdössä ja joukkuetakaa-ajossa sekä sijoittui 1&nbsp;000&nbsp;metrillä yhdeksänneksi ja 1&nbsp;500&nbsp;metrillä 11:nneksi. 

Verweij on voittanut yleisluistelun MM-kilpailuissa maailmanmestaruuden Heerenveenissä 2014 sekä sijoittunut kolmanneksi Moskovassa 2012, neljänneksi Calgaryssa 2011 ja yhdeksänneksi Hamarissa 2013. Hän on voittanut joukkuetakaa-ajon maailmanmestaruuden Heerenveenissä 2012, Sotšissa 2013 ja Heerenveenissä 2015 sekä saanut pronssia Inzellissä 2011. 1&nbsp;500&nbsp;metrillä hän sai MM-pronssia 2015. 

Yleisluistelun EM-kilpailuissa Verweij on saavuttanut hopeaa Hamarissa 2014 ja Tšeljabinskissa 2015, pronssia Collalbossa 2011 ja sijoittunut neljänneksi Budapestissa 2012. Matkakohtaisissa EM-kilpailuissa hän on saanut pronssia 1&nbsp;500&nbsp;metrillä Kolomnassa 2018.

Verweij voitti nuorten maailmanmestaruuden yleisluistelussa ja 5&nbsp;000&nbsp;metrillä 2009 ja 2010 sekä joukkuetakaa-ajossa 2008 ja 2009. Nuorten MM-hopeaa hän sai yleisluistelussa 2008 ja 1&nbsp;500&nbsp;metrillä 2010 sekä MM-pronssia 1&nbsp;000&nbsp;metrillä ja joukkuetakaa-ajossa 2010.

Verweij sijoittui maailmancupin kokonaiskilpailussa kaudella 2013–2014 toiseksi ja voitti 1&nbsp;500 metrin lajicupin. Maailmancupin osakilpailuissa hän on saavuttanut 1&nbsp;500&nbsp;metrillä kaksi voittoa, neljä kakkossijaa ja neljä kolmossijaa sekä 1&nbsp;000&nbsp;metrillä yhden kakkossijan. Hän on ollut yhdeksän kertaa voittamassa maailmancupin joukkuetakaa-ajoa.

Verweij kuului Alankomaiden joukkueeseen, joka teki joukkuetakaa-ajon maailmanennätyksen 3.37,17 Calgaryssa 9. marraskuuta 2013 ja 3.35,60 Salt Lake Cityssä 16. marraskuuta 2013. Hän on tehnyt 1&nbsp;500&nbsp;metrillä kolme kertaa Alankomaiden ennätyksen: 1.42,28 Salt Lake Cityssä 15. marraskuuta 2013, 1.41,95 Calgaryssa 3. joulukuuta 2017 ja 1.41,63 Salt Lake Cityssä 9. joulukuuta 2017. Hän on voittanut Alankomaiden-mestaruuden yleisluistelussa 2014 sekä 1&nbsp;500 metrillä 2014 ja 2018.

## Henkilökohtaiset ennätykset

## Lähteet
Taidehalli TR1

**Taidehalli TR1** oli visuaalisten taiteiden näyttelykeskus. Se oli toiminnassa 2005–2015 Tampereella Finlaysonin historiallisella tehdasalueella.

## Näyttelyt
Taidehalli TR1:n tiuhaan vaihtuvissa näyttelyissä esiteltiin kuva- ja mediataiteita, muotoilua, taidekäsityötä ja valokuvataidetta. Näyttelytoiminnasta vastasivat pääasiallisesti Tampereen taidemuseo, Tampereen nykytaiteen museo, mediamuseo Rupriikki, Valokuvakeskus Nykyaika sekä Pirkanmaan muotoilu- ja taideteollisuusyhdistys Modus. Taidehallia vuokrattiin myös muille näyttelynjärjestäjille. Tiloja hallinnoi Tampereen kaupungin museotoimi.

TR1:n näyttelytoiminta päättyi vuoden 2015 alussa. Tampereen kaupungin museopalvelujen mukaan taidehalli lakkautettiin taloudellisten syiden takia.

## Rakennus
Taidehalli TR1 toimi Suomen ensimmäisessä nykyaikaisessa tehdasrakennuksessa, joka on valmistunut vuonna 1837. Talosta on käytetty nimiä *Vanha tehdas*, *Kuusivooninkinen* (tai *Kuusvooninkinen*) ja *TR1* (’tehdasrakennus 1’). Rakennuksessa sijaitsi pitkään myös mediamuseo Rupriikki.

## Lähteet
Kalevi Koski

**Pentti Kalevi Koski** (9. tammikuuta 1921 Helsinki – 12. helmikuuta 1998 Naantali) oli suomalainen hammaslääkäri ja hammaslääketieteilijä, Turun yliopiston lasten hampaiden hoito- ja oikomisopin professori vuodesta 1963. Hän väitteli 1948, ja hänen väitöskirjansa oli hammaslääketieteen ensimmäinen englanninkielinen väitöskirja Suomessa. Koski oli Suomen ensimmäinen ortodontian professori. Hän työskenteli myös yksityishammaslääkärinä.

## Lähteet
Krimin sotaretki

**Krimin sotaretki** oli toisessa maailmansodassa kahdeksan kuukauden kestoinen sarja taisteluita akselivaltain ja Neuvostoliiton joukkojen välillä Krimin niemimaan hallinnasta. Krimin aluetta puolustivat tuolloin Neuvostoliiton 51. armeija ja Mustanmeren laivasto. Sotaretki alkoi 26. syyskuuta 1941 Saksan 11. armeijan ja Romanian 3. armeijan ja 4. armeijan joukkojen ylitettyä Perekopinkannaksen ja vallattua alueen viisi päivää kestäneiden taisteluiden päätteeksi. 18. lokakuuta 1941 saksalaiset ja romanialaiset joukot etenivät Krimille vallaten Simferopolin 1. marraskuuta 1941, Aluštan 4. marraskuuta, Jaltan 9. marraskuuta ja Kertšin samassa kuussa. Puna-armeija valtasi Kertšin takaisin 30. joulukuuta 1941 onnistuneessa maihinnousuoperaatiossa.

Neuvostojoukot pysyivät Kertšin alueella, kunnes saksalaiset valtasivat kaupungin uudelleen 8. toukokuuta 1942 ajaen neuvostojoukot pois alueelta Kertšinniemen taistelussa 19. toukokuuta 1942. Sevastopol piiritettiin 30. lokakuuta 1941 alkaen. Puna-armeija onnistui torjumaan saksalaisten yritykset kaupungin valtaamiseksi, kunnes saksalaiset joukot mursivat kaupungin puolustuksen lopullisesti 29. kesäkuuta 1942 pakottaen kaupunkia puolustaneet joukot antautumaan 4. heinäkuuta 1942. Antautuminen päätti 250 päivää kestäneen kaupungin piirityksen ja sotaretken saksalaisten voittoon.
Euroopan kansallisten liikkeiden liitto

**Euroopan kansallisten liikkeiden liitto** (Alliance of European National Movements, AENM) on eurooppalainen puolue, jonka perustivat Unkarin, Ranskan, Italian, Ruotsin ja Belgian äärikansallismieliset ja äärioikeistolaiset puolueet Budapestissa vuonna 2009. Marine Le Pen erosi AENM:stä ja liittyi toiseen oikeistoryhmittymään (Euroopan vapausliitto EAF) vuonna 2011.

Ukrainan Svoboda-puolueella on ollut tarkkailijajäsenen asema AENM:ssä, mutta joidenkin tietojen mukaan heidät on erotettu, koska AENM:n unkarilaiset edustajat pitivät Svobodaa unkarilaisvastaisena ja Svobodan väitettiin hyökänneen Taka-Karpatiassa asuvaa unkarilaisvähemmistöä vastaan.

## Lähteet

## Aiheesta muualla
* Euroopan kansallisten liikkeiden liiton sivut
Major League Baseball -kausi 1993

**Major League Baseball -kausi 1993** oli viimeinen baseballin Major Leaguen kausi, jolloin kumpikin liiga pelattiin kahteen divisioonaan jaettuna. Seuraavalle kaudelle lisättiin kumpaankin *keskinen divisioona*. Kun American League oli jo kuusitoista vuotta aiemmin laajentunut 12:sta joukkueesta 14 joukkuetta käsittäväksi liigaksi, seurasi National League lopultakin perässä. Ensimmäisen kerran kauden 1976 jälkeen molemmissa liigoissa oli sama määrä joukkueita. Uudet NL joukkueet olivat Colorado Rockies ja Florida Marlins. Kanadalaisseura Toronto Blue Jays puolusti menestyksellä liigamestaruutta voittaen jälleen World Seriesin. 

## Runkosarjan sarjataulukot

## Postseason

*American League Championship Series MVP: Dave Stewart (TOR)
*National League Championship Series MVP: Curt Schilling (PHI)
* All-Stars -ottelu: Oriole Park at Camden Yards, Baltimore, Maryland – American League voitti 9–3. MVP: Kirby Puckett MIN

## Lähteet
*Baseball-Reference.com, American Leaguen tilastot
*Baseball-Reference.com, National Leaguen tilastot
Bonneville

**Bonneville** on Christopher N. Rowleyn ohjaama ja Daniel D. Davisin käsikirjoittama yhdysvaltalainen draamakomediaelokuva, joka sai ensi-iltansa vuonna 2006. *Bonnevillen* pääosissa ovat Jessica Lange, Kathy Bates ja Joan Allen. Muissa rooleissa ovat muun muassa Tom Skerritt ja Christine Baranski.

*Bonneville* on ohjaaja Christopher N. Rowleyn ensimmäinen ohjaustyö pitkässä elokuvassa.

## Juoni

*Bonneville* kertoo kolmesta ystävättärestä, jotka aikuistuvat uudelleen ajaessaan Länsi-Yhdysvaltojen läpi. Arvilla Holdenilla (Jessica Lange) on edessään erittäin tärkeä päätös, ja hän pakkaa vuoden 1966 Bonneville-avoautonsa. Hän suuntaa Idahon Pocatellosta ystäviensä Margene Cunninghamin (Kathy Bates) ja Carol Brimmin (Joan Allen) kanssa kohti Kalifornian Santa Barbaraa. Huviretki muuttuukin löytöretkeksi, kun naiset alkavat löytää tietä omaan itseen, lupausten tärkeyteen, luopumisen vaikeuteen ja ystävyyteen.

## Näyttelijät

## Tuotanto
*Bonneville* kuvattiin keväällä ja alkukesällä vuonna 2005 muun muassa Utahissa, Nevadassa ja Kaliforniassa.

## Julkaisu ja vastaanotto
*Bonneville* sai ensi-iltansa Kanadan Toronton elokuvajuhlilla 11. syyskuuta vuonna 2006. Toronton elokuvajuhlien jälkeen elokuva kiersi muitakin elokuvajuhlia, muun muassa Deauville American Film Festivalin Ranskassa, jossa elokuva esitettiin 9. syyskuuta vuonna 2007. *Bonneville* pääsi teatterilevitykseen vasta 29. helmikuuta vuonna 2008 Kanadassa ja rajoitetusti Yhdysvalloissa. Elokuva tuotti yhteensä noin 1,3 miljoonaa dollaria.

*Bonneville* ei ollut kriittinen eikä taloudellinen menestys. Elokuvalla on Rotten Tomatoes -sivustolla 40 prosentin "mätä" arvosana, joka perustuu neljäänkymmeneen arvosteluun, joista kuusitoista ovat positiivisia ja kaksikymmentäneljä negatiivisia.

*Bonnevillen* DVD-julkaisu julkaistiin kesällä 2008.

## Lähteet

## Aiheesta muualla
* 
* 
* ''Bonneville'' TCM Movie Databasessa 
* ''Bonneville'' Metacriticissä
TTD

**TTD** voi tarkoittaa seuraavia asioita
*Trinidad ja Tobagon dollari, valuutta
*Transport Tycoon Deluxe, tietokonepeli
Kiveskives

**Kiveskives** on Turussa vuonna 2008 perustettu kolmihenkinen yhtye, joka soittaa "Nintendo-rockia". Kappaleet ovat täysin instrumentaalisia, joskin osa sisältää satunnaisia huudahduksia ja hoilauksia. Yhtye on keikkaillut aktiivisesti Suomessa ja muualla Euroopassa vuodesta 2009 lähtien.

Yhtyeen toinen studioalbumi *[[J.S. Bach In His Favourite Disco]]* julkaistiin 4. huhtikuuta 2014.

## Diskografia
* *Painottomassa tilassa* (EP, 2009)
* *[[Joystick (Kiveskives)|Joystick]]* (albumi, 2012)
* *[[J.S. Bach In His Favourite Disco]]* (albumi, 2014)

## Aiheesta muualla
*Soundi: Kiveskives - Joystick
Sukulaisrakkautta

**Sukulaisrakkautta** () on Sam Shepardin ohjaama ja käsikirjoittama yhdysvaltalainen draamaelokuva, joka sai ensi-iltansa vuonna 1988. Draamaelokuvan pääosissa ovat Jessica Lange, Charles Durning ja Tess Harper. *Sukulaisrakkautta* sijoittuu Minnesotan maaseudulle maanviljelijäperheeseen. Circle JS Productions ja Nelson Entertainment toimivat elokuvan tuotantoyhtiöinä.

*Sukulaisrakkautta* kuvattiin Minnesotan Duluthissa ja Belgian Gentissä. Elokuva sai ensi-iltansa Kanadan Toronton elokuvajuhlilla 10. syyskuuta vuonna 1988. Oman ensi-iltansa *Sukulaisrakkautta* sai 9. marraskuuta New Yorkissa, minkä jälkeen elokuva pääsi teatterilevitykseen 11. marraskuuta. Elokuvalla on Rotten Tomatoes -sivustolla 17 prosentin "mätä" arvosana, joka perustuu kuuteen arvosteluun, joista yksi on positiivinen ja viisi negatiivisia. Elokuvan DVD-julkaisu julkaistiin 15. tammikuuta vuonna 2011.

*[[Video-opas|Video-oppaassa]]* vuodelta 1994 Bello Romano sanoo hyvien näyttelijöiden menevän hukkaan Shepardin unettavassa esikoisohjauksessa. Hän antaa sille yhden tähden viidestä, mikä vastaa sanallista arviota ”huono”.

## Näyttelijät

## Lähteet

## Aiheesta muualla
*
*
*
Marrit Leenstra

**Marrit Leenstra** (s. 10. toukokuuta 1989 Wijckel) on alankomaalainen pikaluistelun olympiavoittaja, maailman- ja Euroopan-mestari.

Leenstra kuului Sotšin olympialaisissa 2014 Alankomaiden joukkueeseen, joka voitti kultaa joukkuetakaa-ajossa. Lisäksi hän oli neljäs 1&nbsp;500 ja kuudes 1&nbsp;000&nbsp;metrillä. Hän saavutti Pyeongchangin olympialaisissa 2018 hopeaa joukkuetakaa-ajossa ja pronssia 1&nbsp;500 metrillä sekä sijoittui kuudenneksi 1&nbsp;000&nbsp;metrillä.

Leenstra on voittanut joukkuetakaa-ajon maailmanmestaruuden Sotšissa 2013, Kolomnassa 2016 ja Gangneungissa 2017 sekä saanut hopeaa Inzellissä 2011 ja Heerenveenissä 2015. Hän on sijoittunut MM-kilpailuissa 1&nbsp;000&nbsp;metrillä neljänneksi 2011 ja 2017, seitsemänneksi 2015 ja 2016 ja kahdeksanneksi 2013, 1&nbsp;500&nbsp;metrillä neljänneksi 2017, viidenneksi 2015, kuudenneksi 2016 ja kymmenenneksi 2009, yleisluistelussa neljänneksi 2011 sekä MM-sprinttikilpailuissa neljänneksi 2016 ja 2018 sekä kahdeksanneksi 2012. 

Matkakohtaisissa EM-kilpailuissa Leenstra on voittanut joukkuetakaa-ajossa kultaa sekä saanut 1&nbsp;000 ja 1&nbsp;500 metrillä pronssia 2018. Yleisluistelun EM-kilpailuissa hän on saanut pronssia 2011 sekä sijoittunut neljänneksi 2017 ja kuudenneksi 2008.

Leenstra voitti nuorten maailmanmestaruuden yleisluistelussa ja joukkuetakaa-ajossa 2008. Hän paransi nuorten maailmanennätystä kaksi kertaa 1&nbsp;500&nbsp;metrillä, kerran 1&nbsp;000&nbsp;metrillä ja miniottelussa.

Leenstra voitti 1&nbsp;500&nbsp;metrin maailmancupin kokonaiskilpailun kausilla 2012–2013 ja 2014–2015, sijoittui toiseksi kausilla 2010–2011, 2016–2017 ja 2017–2018 sekä kolmanneksi 2011–2012 ja 2015–2016. 1&nbsp;000&nbsp;metrin cupissa hän oli toinen kausilla 2014–2015 ja 2017–2018 sekä kolmas 2011–2012, 2015–2016 ja 2016–2017. Maailmancupin yhteiskilpailussa hän sijoittui toiseksi kaudella 2017–2018. Hän on voittanut viisi maailmancupin henkilökohtaista osakilpailua, sijoittunut 23 kertaa toiseksi ja 17 kertaa kolmanneksi.

Leenstra on voittanut Alankomaiden-mestaruuden yleisluistelussa 2011 ja 2012, sprinttiluistelussa 2013 sekä 1&nbsp;000&nbsp;metrillä 2011, 2013, 2014 ja 2015.

## Henkilökohtaiset ennätykset

## Lähteet
Ukselmapää

**Ukselmapää** on tunturi Saariselällä, Urho Kekkosen kansallispuiston alueella. Sen maasto on verrattuna Sokostiin tasaista ja helppokulkuista. Ukselmapään lähellä sijaitsevia muita tuntureita ovat Lumipää, Suppukotavaara, Sollanpää, Hattupää ja Ruopimapäät. Tunturin koillispuolella on Muorravaarakan laakso. Ukselmapään lähellä sijaitsee myös Sarviojan laakso. Tunturin lähistöllä on paljon kuruja, kuten Ukselmakuru ja Pirunportti.

## Lähteet

## Aiheesta muualla

* http://www.viastar.fi/Kartat/Kartta_Ukselmapaa
* http://www.luontoon.fi/retkikohteet/kansallispuistot/urhokekkosenkansallispuisto/nahtavyydet/saariselaneramaanosannahtavyydet/Sivut/Default.aspx
Mussolinin salattu rakkaus

**Mussolinin salattu rakkaus** (*Vincere*) on Marco Bellocchion ohjaama elokuva vuodelta 2009.

Elokuva kertoo surullisen tarinan Italian fasistidiktaattori Benito Mussolinin ensimmäisen maailmansodan aikaisesta rakastajattaresta Ida Dalserista. Pääosassa näyttelee Giovanna Mezzogiorno.

*[[Helsingin Sanomat|Helsingin Sanomien]]* elokuva-arvostelijan Leena Virtasen mukaan *Mussolinin salattu rakkaus* on "taitavasti tehty", kun taas *[[Tv-maailma]]n* Matti Rämön mukaan se on "tasapaksua perusepookkia", joka fasismin kehitystä kuvatessaan "muuttuu pauhaavaksi pakkomielteen kuvaukseksi".

## Näyttelijät

## Lähteet
Taisteleva tutkimus

**Taisteleva tutkimus** on Juha Suorannan ja Sanna Ryynäsen kirjoittama ensimmäinen suomenkielinen tietokirja ”taistelevista” tutkimusmenetelmistä. Niillä tarkoitetaan kriittisesti kantaa ottavia, osallistuvia ja toiminnallisia tutkimustapoja, joissa sosiaalista todellisuutta tarkastellaan ja maailmaa muutetaan yhdessä ihmisten kanssa.

Tekijät suhtautuvat kriittisesti yliopistoissa tehtävään yhteiskuntatieteelliseen tutkimukseen, joka ohjautuu yhä enemmän muusta kuin tavallisten ihmisten ongelmien ratkaisemisesta. Yliopistotutkijat ovat tekijöiden mukaan joutuneet ”julkaise tai tuhoudu” -tilanteeseen: on julkaistava paljon, jotta saa pitää työpaikkansa. Suoranta ja Ryynänen ehdottavat, että yhteiskuntatieteilijän tehtävä on kirjoittamisen ja julkaisemisen lisäksi osallistuminen ja yhteistoiminta. "Ei vain mennä kertomaan tutkituille tutkimustuloksista, vaan tehdään yhdessä. Tällainen yhteiskuntatiede, jolla tavoitellaan yhteiskunnallista oikeudenmukaisuutta ja solidaarisuutta, on hieman unohtunut ja halusimme tuoda sen näkyviin", sanoo Suoranta. Ryynänen painottaa, että kysymys on nimenomaan oppikirjasta, jonka tarkoitus on olla "herättelijä, että asioita voi tehdä monella tavalla. Tutkimuksella voi, ja sillä saa olla yhteiskunnallista merkitystä.

Kirjassa kootaan yhteen parikymmentä tutkimusperinnettä ja lähestysmistapaa, kuten sorrettujen pedagogiikka, kriittinen psykologia, kriittinen ja osallistuva toimintatutkimus, julkinen sosiologia, työläistutkimus, sosiologinen aikalaisanalyysi ja yhdessä kulkemisen menetelmä sekä suoraan puhumisen menetelmä ja kriittinen antropologia. Tekijät kokosivat yhteen kantaa ottavan ja osallistuvan tutkimusperinteen tarkoituksenaan "tuoda näkymättömissä olleen yhteiskuntatieteen esiin ja toteuttaa tällä tavalla yliopiston yhtä tehtävää, joka on uuden sukupolven nahan luonti ja kriittisen toiminnan esiin tuonti".

## Teoksen vastaanotto
Filosofi Teppo Eskelinen kuvaa Taistelevaa tutkimusta perusteelliseksi esitykseksi taistelevan tutkimuksen monista tavoista. Kirjan arvo määrittyy Eskelisen mukaan "tulevien vuosien aikana, kun selviää, tullaanko Taisteleva tutkimus näkemään oppikirjakäytössä. Tällaisen menetelmäkirjan vastaanoton ydinkysymys on, tuleeko kirja osoittamaan tietä uusille opiskelijasukupolville kohti kamppailevaa yhteiskuntatiedettä. Samalla mitataan myös suomalaisen yliopistolaitoksen herkkyys kirjan esittelemille ideoille."

## Lähteet

## Aiheesta muualla
* Taistelevan tutkimuksen kirja-arvioita
* Kirjan nettisivut
* Into Kustannus
* Leena Rossi: Tutkija! Ulos norsunluutornista!
* Ville Tikka: Työkaluja tutkijoille, aktivisteille ja kansalaistoimijoille
Major League Baseball -kausi 1930

**Major League Baseball -kauden 1930** päätteeksi pelatussa World Series -ottelusarjassa kohtasivat Philadelphia Athletics ja St. Louis Cardinals. Athletics voitti mestaruuden voitoin 4–2. Chicago Cubsin Hack Wilson löi yhden kauden juoksuennätyksen, 191 juoksua.

## Runkosarjan sarjataulukot

 

## Aiheesta muualla

* Baseball almanakka - American League 1930 
* Baseball almanakka - National League 1930 
* Baseball almanakka - World Series 1930
Robin Sid

**Robin Sid** (s. 21. syyskuuta 1994 Inkoo) on suomalainen jalkapalloilija, joka edustaa Ykkösessä pelaavaa Ekenäs Idrottsföreningiä. Hän on pelipaikaltaan hyökkäävä keskikenttäpelaaja.

Sid siirtyi IFK Mariehamniin vuoden 2013 lopussa yksivuotisella sopimuksella. Ensimmäisen ottelunsa joukkueessa hän pelasi tammikuussa 2014. Aiemmin Sid on pelannut Kakkosta Ekenäs Idrottsföreningissä. Sid vakiinnutti paikkansa IFK Mariehamnin pelaavassa kokoonpanossa ja ollut voittamassa seuran riveissä mm. Suomen cupin vuonna 2015 ja Suomen mestaruuden kaudella 2016. Päättynyt kausi 2019 oli Sidille IFK Mariehmanin riveissä kuudes. Sid siirtyi kaudeksi 2020 Seinäjoen Jalkapallokerhoon.

## Saavutukset
* Veikkausliigan mestaruus: 2016
* Suomen Cupin voitto: 2015

## Lähteet

## Aiheesta muualla
Nelfinaviiri

**Nelfinaviiri** (C32H45N3O4S) on peptidomimeetti eli peptidejä rakenteeltaan muistuttava aine. Yhdistettä käytetään HIV:n ja AIDS:n hoidossa ja se kuuluu proteaasien estäjiin.

## Vaikutusmekanismi ja käyttö
Nelfinaviiri on HIV:n proteaasin inhibiittori ja yhdiste sitoutuu proteaasien aktiiviseen kohtaan estäen entsyymien toiminnan. Tämä johtaa siihen, että virukset eivät kykene kehittymään lisääntymiskykyisiksi ja infektiota aiheuttaviksi. Yhdiste metaboloituu ihmisen maksassa Sytokromi P450 -ryhmän entsyymien kuten CYP3A4:n vaikutuksesta ja osa aineenvaihduntatuotteista ovat aktiivisia HI-virusta vastaan. HIV:n hoidossa nelfinaviiriä käytetään yhdessä muiden antiretroviraalien kanssa. Uudemmat lääkeaineet ovat kuitenkin suurimmaksi osaksi syrjäyttäneet sen. Nelfinaviirin käyttöä syöpälääkkeenä on tutkittu.

## Haittavaikutukset
Tyypillisin nelfinaviirin haittavaikutus on ripuli. Harvinaisemmin esiintyviä oireita ovat allerginen ihottuma, huonovointisuus, päänsärky, neuropatia ja heikkous.

## Lähteet
TR1 (täsmennyssivu)

**Tr1**, **TR1** tai **TR-1** voi tarkoittaa ainakin seuraavia asioita:

* Tr1, tavaraliikenteeseen tarkoitettu raskas höyryveturi
* TR1, Tampereen Finlaysonilla sijaitseva Suomen vanhin nykyaikainen tehdasrakennus
* Taidehalli TR1, Tampereen Finlaysonilla toiminut visuaalisten taiteiden näyttelykeskus
* TR-1 Temp, lyhyen matkan ballistinen ohjus
Myh’ailo Fomenko

**Myh’ailo Ivanovytš Fomenko** (, , 19. syyskuuta 1948 Mala Rybytsja, Sumyn alue, Ukrainan SNT, Neuvostoliitto – 29. huhtikuuta 2024) oli ukrainalainen jalkapalloilija ja jalkapallovalmentaja. Hän voitti Neuvostoliiton maajoukkuessa olympiapronssia, ja valmentajana hän toimi muun muassa Ukrainan maajoukkueen päävalmentajana.

Omalla pelaajaurallaan puolustajana pelannut Fomenko kuului Valeri Lobanovskyin valmentamaan Dynamo Kiovan joukkueeseen, joka voitti Cup-voittajien cupin ja UEFA-supercupin vuonna 1975. Hän pelasi myös 24 ottelua Neuvostoliiton maajoukkuessa ja oli voittamassa olympiapronssia Montrealissa 1976.

Valmentajaurallaan Fomenko toimi Dynamon ohella muun muassa Metalist Harkovan ja Tavrija Simferopolin valmentajana. Joulukuussa 2012 hänet nimettiin Ukrainan maajoukkueen päävalmentajaksi. Fomenko johdatti Ukrainan MM2014-jatkokarsintoihin ja EM2016-lopputurnaukseen. Ukraina kuitenkin hävisi kaikki EM-alkulohkonsa ottelut ja putosi kisoista. Turnauksen jälkeen Fomenko ilmoitti, ettei jatka sopimustaan liiton kanssa.

## Lähteet
Major League Baseball -kausi 1884

**Major League Baseball -kausi 1884** käsitti kolme erillistä liigaa. Vuodesta 1876 toiminut National League ja 1882 aloittanut American Association sekä ainoan kautensa toiminut Union Association. Kauden päätteeksi NL:n ja AA:n mestarit kohtasivat kolmen ottelun sarjassa, jossa Providence Grays voitti New York Metropolitansin 3-0. Washington Nationals aloitti AA -liigassa, mutta elokuun alussa sen korvasi Richmond Virginias. UA:n mestari St. Louis Maroons siirtyi seuraavalle kaudelle National Leagueen.

## Major League

## Postseason

## Aiheesta muualla

* Baseball almanakka - National League 1884
* Baseball almanakka - American Association 1884
* Baseball almanakka - Union Association 1884
* The Sports Almanac - Major League Baseball Playoffs 1884-1890
Ultramagneettinen

**Ultramagneettinen** on rap-artisti Stepan kolmas sooloalbumi, joka julkaistiin 4. huhtikuuta 2014 Monsp Recordsin kautta. Albumin ensimmäinen musiikkivideo julkaistiin kappaleesta "Gettounelmii" elokuussa 2013 ja toinen kappaleesta "Paha jäbä" maaliskuussa 2014. Kappaleesta "Rock n Roll Volkswagen" julkaistiin musiikkivideo huhtikuussa 2014, ja kappaleesta "Laineen Kaspereita" toukokuussa samana vuonna. *Ultramagneettinen* nousi Suomen virallisen albumilistan viidennelle sijalle.

## Kappaleet
# 
#  
# 
# 
# 
#   (mukana Jodarok)
# 
# 
# 
# 
# 
# 

## Biitit
* BennyBen: 1, 3, 4, 6, 7, 10, 12
* LX-Beats: 2
* Pepe Pitkäluuppi: 5
* X23: 8
* Antisankari: 9, 11

## Arvostelut
* Desibeli.net: 
* Rumba: 
* Soundi: 

## Lähteet
Now You See

**Now You See** on suomalaisen rap-artisti Noah Kinin kolmas pitkäsoitto, joka julkaistiin 21. maaliskuuta 2014. Albumin kappaleista "822", "You Never Asked" ja "RBLS" on julkaistu musiikkivideot.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Rumba: 

## Lähteet
X3D

**X3D** on lisenssimaksuvapaa ISO-standardi XML-pohjainen tiedostomuoto 3D-grafiikan esittämiseen. Se on kehitetty Virtual Reality Modeling Languagen (VRML) seuraajaksi.

Standardi koostuu useammasta osasta:
* ISO/IEC 19775-1:2013 - *Architecture and base components*
* ISO/IEC 19775-2:2015 - *Scene access interface*
* ISO/IEC 19776-1:2015 - *Extensible Markup Language (XML) encoding*
* ISO/IEC 19776-2:2015 - *Classic VRML encoding*
* ISO/IEC 19776-3:2015 - *Compressed binary encoding*
* ISO/IEC 19777-1:2006 - *ECMAScript*
* ISO/IEC 19777-2:2006 - *Java*

## Lähteet
Fredrik Adolf Hällström

**Fredrik Adolf Hällström** (30. huhtikuuta 1787 Ilmajoki – 31. elokuuta 1861 Oulu) oli suomalainen insinöörieverstiluutnantti ja kanavanrakentaja.

Hällströmin vanhemmat olivat kappalainen Carl Hällström ja Anna Rein. Hän suoritti kameraalitutkinnon Turun yliopistossa ja oli 1813-1819 Ruotsissa Götan kanavan rakennustöissä vaaitsijana. Suomeen palattuaan hän työskenteli koskenperkaustoimikunnan vaaitsijana Kokemäenjoella. Hällström ylennettiin insinöörikapteeniksi 1822 ja siirrettiin 1824 Ouluun, johtamaan Pohjois-Pohjanmaan koskenperkaustöitä, missä tehtävässä hän työskenteli aina vuoteen 1853 asti. Insinöörimajuriksi Hällström ylennettiin 1837 ja -everstiluutnantiksi 1840. Tie- ja vesikulkulaitoksen vt. päällikkönä hän toimi 1846-1847. Hällström laati Pohjanmaan vesireittien suunnitelmien ohella muun muassa suunnitelman Päijänteen ja Puulaveden vesistöjen yhdistämisestä, joka toteutui 1850-luvun alussa Kissakosken kanavan myötä, samoin kuin ensimmäiset suunnitelmat Vääksyn kanavaa ja Kalkkisten kanavaa varten sekä 1827 alustavan suunnitelman Saimaan kanavasta. Hällström oli innokas musiikin harrastaja, joka toimi pitkään Oulun musiikkielämän parissa.

Hällströmin puoliso vuodesta 1820 oli Christina Elisabeth Hagström (k. 1887).

## Lähteet
*  Sivu 318.

## Aiheesta muualla
*  Viitattu 5.3.2014.
* Hällströmin ansioluettelo (ruotsiksi) (Viitattu 5.3.2014)
* Hällström -suvun kotisivut (Viitattu 5.3.2014)
Providence Grays

**Providence Grays** oli Major League Baseball -joukkue Rhode Islandin Providencesta. Joukkue pelasi National Leaguessa vuosina 1878-1885. Joukkue voitti liigan mestaruuden kahdesti ja vuonna 1884 se kukisti 1800 -luvun World Series -versiossa New York Metropolitansin, joka oli American Associationin mestari samana vuonna.

Puoliammattilaisjoukkue *Rhode Islands* perustettiin 1875. Kun National League päätti kauden 1877 jälkeen pudottaa Hartfordin joukkueen, valittiin Providence korvaamaan tämän paikan. Uusi joukkue perustettiin virallisesti 16. tammikuuta 1878, jäsenyyttä se haki 21. tammikuuta ja hyväksyttiin liigan jäseneksi 6. helmikuuta. Messer Street Groundsin remontti alkoi 1. huhtikuuta ja se saatiin valmiiksi 1. toukokuuta, vain viitisen minuuttia ennen kauden avausottelun alkua.

Joukkueen johtavia pelaajia mestaruuskaudella 1879 oli John Montgomery Ward, joka myöhemmin on valittu Baseball Hall of Fameen. Oletettavasti joukkue oli myös ensimmäinen, jossa pelasi afrikkalaista taustaa omaava pelaaja, William Edward White, Brown Universityn opiskelija.  

23. lokakuuta 1884 Grays voitti New York Metropolitansin 6-0 ottelussa, jota pidetään ensimmäisenä virallisena liigojenvälisenä postseason kamppailuna. Joukkueen peliä johti ässäsyöttäjä Charles "Old Hoss" Radbourn. Wardin, Whiten ja Radbournen lisäsi Hall of Fameen ovat päässeet joukkueesta George Wright, Harry Wright ja Lip Pike

Taloudellisten ongelmien takia joukkue poistui liigasta kauden 1885 jälkeen.

Seuralla on nimissään MLB:n suurin nollapelivoitto. 21. elokuuta 1883 se voitti Philadelphia Philliesin 28–0.

## Aiheesta muualla
* baseball-reference:joukkueen tilastot
Olga Fatkulina

**Olga Aleksandrovna Fatkulina** (, s. 23. tammikuuta 1990 Tšeljabinsk) on venäläinen pikaluistelun maailmanmestari.

Fatkulina saavutti Sotšin olympialaisissa 2014 hopeaa 500 metrillä kahden luistelun yhteisajalla 75,06. 1&nbsp;000&nbsp;metrillä hän sijoittui neljänneksi ja 1&nbsp;500&nbsp;metrillä yhdeksänneksi. Kansainvälinen olympiakomitea ilmoitti kuitenkin marraskuussa 2017 Fatkulinan syyllistyneen Sotšin kisoissa dopingrikkomukseen, ja hänen suorituksensa hylättiin. Hän sai lisäksi elinikäisen kilpailukiellon olympialaisiin. Pekingin olympialaisissa 2022 hän oli 500 metrillä kymmenes.

Fatkulina voitti 1&nbsp;000&nbsp;metrin maailmanmestaruuden Sotšissa 2013 ajalla 1.15,44. Samojen kisojen 500 metrillä hän sai pronssia. Joukkuesprintissä hän sai MM-pronssia Inzellissä 2019. Hän saavutti Salt Lake Cityssä 2020 MM-hopeaa 1&nbsp;000&nbsp;metrillä ja joukkuesprintissä sekä pronssia 500 metrillä. Hän saavutti 500 metrin MM-pronssia 2021. Hän oli MM-kilpailujen 500 metrillä viides 2015 ja seitsemäs 2016 sekä 1&nbsp;000&nbsp;metrillä neljäs 2021 ja yhdeksäs 2019. Sprinttereiden MM-kilpailuissa hän saavutti pronssia 2018 ja 2020. Lisäksi hän on sijoittunut viidenneksi 2015, kuudenneksi 2016, kahdeksanneksi 2010 sekä yhdeksänneksi 2013, 2017 ja 2019. EM-kilpailujen 500 metrillä hän voitti kultaa 2020. Joukkuesprintissä hän saavutti EM-kultaa 2018 ja 2020 sekä sprinttiottelussa pronssia 2017 ja 2019.

Hän saavutti nuorten MM-kilpailuissa Zakopanessa 2009 kultaa 500 metrillä sekä pronssia 1&nbsp;000 ja 1&nbsp;500&nbsp;metrillä.

Fatkulina voitti 500 metrin maailmancupin kokonaiskilpailun kaudella 2013–2014. 1&nbsp;000&nbsp;metrin cupissa hän sijoittui samalla kaudella kolmanneksi ja maailmancupin yhteiskilpailussa neljänneksi. Kaudella 2012–2013 hän sijoittui neljänneksi 500 metrin ja kuudenneksi 1&nbsp;000 metrin cupissa. Hän oli 500 metrin cupissa viides kaudella 2017−2018. Seuraavalla kaudella hän sijoittui 500 metrin cupissa kolmanneksi ja 1&nbsp;000&nbsp;metrillä kuudenneksi. Hän oli kolmas sekä 500 että 1&nbsp;000&nbsp;metrin cupissa 2020 ja 500 metrillä kolmas 2021. Hän on voittanut viisi maailmancupin henkilökohtaista osakilpailua, sijoittunut seitsemän kertaa toiseksi ja 19 kertaa kolmanneksi.

## Henkilökohtaiset ennätykset

## Lähteet
Cleveland Blues

**Cleveland Blues** oli Major League Baseball -joukkue Clevelandista, joka pelasi National Leaguessa vuosina 1879-1884. Joukkueen paras sijoitus oli kolmas sija vuonna 1880. Joukkueessa pelannut Ned Hanlon on valittu Baseball Hall of Fameen vuonna 1996.

## Aiheesta muualla
* baseball-reference:joukkueen tilastot
Vuomapää

**Vuomapää** on tunturi Saariselällä, Urho Kekkosen kansallispuistossa. Se on 690 metriä korkea. Se sijaitsee Saariselän kaakkoisosassa, Hammasjoen ja Jaurujoen välisellä alueella. Tämän tunturin pohjoisosa on nimeltään Hammaspää ja tunturin itäosassa sijaitseva alue on Sihvelinlakopää. Vuomapään lähellä on Repoaavan suo. Tunturin alapuolella on Hammaskuru, jossa Hammasjoki virtaa.

## Lähteet
MTV Unplugged (Katy Perry)

**MTV Unplugged** on Katy Perryn livealbumi, joka julkaistiin marraskuussa 2009. Albumi nauhoitettiin New Yorkissa 22.7.2009. Levyn mukana on dvd, jossa on videomateriaalia esityksistä sekä haastattelu.

## Kappaleet
# 
# 
# 
# 
# 
# 
# 

## Arviot
* Allmusic: 

## Aiheesta muualla
* MTV Unplugged discogs.com -sivustolla

## Lähteet
Cuneo

**Cuneo** on kaupunki Italiassa. Se on Etelä-Piemonten suurin kaupunki ja Cuneon maakunnan pääkaupunki. Kaupunki on perustettu vuonna 1198. 

## Nähtävyyksiä
Kaupungin nähtävyyksiä ovat 1200-luvulla rakennetussa entisessä San Francescon kirkossa sijaitseva paikallismuseo sekä suuri keskusaukio Piazza Calimbert. 

## Ystävyyskaupungit
Cuneon ystävyyskaupunkeja ovat:
* Santa Fe de la Vera Cruz
* Nizza
* Furstenberg Havel
* Richard Toll

## Lähteet
Olga Graf

**Olga Graf** (, s. 15. heinäkuuta 1983) on venäläinen pikaluistelun olympia- ja MM-mitalisti.

Graf saavutti Sotšin olympialaisissa 2014 pronssia 3&nbsp;000 metrillä ajalla 4.03,47 ja joukkuetakaa-ajossa. 5&nbsp;000 metrillä hän sijoittui neljänneksi.

Graf sai hopeaa yleisluistelun MM-kilpailuissa Heerenveenissä 2014. Viidenneksi hän sijoittui 2017. Matkakohtaisissa MM-kilpailuissa hän on saanut joukkuetakaa-ajossa pronssia 2015, 2016 ja 2017. Lisäksi hän on sijoittunut 1&nbsp;500&nbsp;metrillä seitsemänneksi 2016 ja 2017, 3&nbsp;000&nbsp;metrillä kymmenenneksi 2012, kahdeksanneksi 2015 ja 2016 ja seitsemänneksi 2017 sekä 5&nbsp;000&nbsp;metrillä neljänneksi 2012, yhdeksänneksi 2013 ja viidenneksi 2015. 

Matkakohtaisissa EM-kilpailuissa Graf on saavuttanut hopeaa joukkuetakaa-ajossa 2018. Yleisluistelun EM-kilpailuissa hän on ollut kahdeksas 2012, kuudes 2013 ja 2014, neljäs 2015, seitsemäs 2016 ja viides 2017.

Graf on sijoittunut maailmancupin 3&nbsp;000/5&nbsp;000 metrin yhdistetyssä cupissa seitsemänneksi kaudella 2012–2013 sekä neljänneksi kausilla 2013–2014 ja 2015–2016. Maailmancupin osakilpailussa hän on sijoittunut neljä kertaa kolmanneksi 3&nbsp;000&nbsp;metrillä sekä kerran 1&nbsp;500 ja 5&nbsp;000&nbsp;metrillä.

## Henkilökohtaiset ennätykset

## Lähteet
Elin Granholm

**Elin Edit Johanna Granholm-Hedenheim**  (2. helmikuuta 1902 New York – 30. elokuuta 1981 Kokkola) oli suomalainen opettaja ja ruotsin kielellä kirjoittanut runoilija.

Elin Granholmin vanhemmat olivat Adolf ja Johanna Granholm. Hän oli naimisissa rakennusmestari Verner Rafael Olof Hedenheimin kanssa.

Granholm toimi vuodesta 1938 alakoulun opettajana Sokojan kylässä Kokkolan lähellä.

## Teoksia
* *Toner*. Övre-Korplax G:la Karleby, Vasa 1925

## Lähteet
* 
* Svenskt författarlexikon 1. 1900-1940 (Projekt Runeberg)

### Viitteet